**Copacul vieții**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copacul vieții

Mângâi cu-aripi de soare o frunză ruginie

Și nuferii din palme de brumă o feresc,

Copacul vieții-l caut ca adăpost să-mi fie,

Din seva lui să beau și-n ramuri să-nverzesc.

Dar ce păcat că plouă și ora-i prea pustie

Dorința se topește sub stropii grei ca dorul,

Ating smerită cerul cu ruga mea târzie

Sperând într-o lumină să mă învețe zborul.

Să nu te-afunzi iubite, în ceața dimineții,

Ci încălzește-mi dorul ce încă nu-i rostit

Şi-n zorii de uitare ai eului și-ai sorții,

Să fim un vis albastru plutind spre infinit.

În toamna cea târzie îmi caut veșnic loc

Luptându-mă cu frigul ce a venit devreme,

Hai, să fugim de iarnă și tristul ei soroc,

Şopteşte-mi ne-ncetat:“Iubito, nu te teme!"